text: Sender 5,5 mio. Panodiler til Malawi
  20 april 2012 kl. 16.53
  5.5 mio. Panodiler blev fredag sendt til Malawi i Afrika. Pillerne havde en fejl på indlægssedlen - og så blev de kasseret. Og sendt til afrikanere med ondt i hovedet.
  Thomas Croft Buck fra Vejle har gennem flere år indsamlet og sendt kasseret medicin videre til u-lande. Han gør det ganske gratis og frivilligt, fordi han gerne vil hjælpe folk i nød.
  Idag blev en 40 fods container fyldt op med smertestillende piller til Malawi. Piller der ellers var blevet destrueret herhjemme på grund af holdbarheden, fordi nogle af pillerne har udløbsdato om et år. Nu kan 700.000 mennesker i stedet for få en dagsbehandling mod deres smerter.
  
  Betaler sig
  Thomas Croft Buck fra Dansk Medicin Hjælp er det en af de helt store dage, hvor han føler det frivillige arbejde virkelig betaler sig.
  - Det er første gang, at vi har kunnet fylde en 40 fods container. 
  Pillerne har en værdi af ca. 5 mio.kr. Så det er en stor donation fra medicinalfirmaerne.
  